**Slovenská plavecká federácia, o. z.,**

VYHLASUJE

**Výberové konanie na obsadenie pozície**

**Manažér reprezentácie SR v plávaní pre olympijský cyklus 2022 - 2024**

**Náplň práce**

* Zabezpečuje všetky reprezentačné akcie pre seniorov a juniorov.
* Zúčastňuje sa reprezentačných akcií a podieľa sa na ich medializácii.
* Zodpovedá za vypracovanie kvalifikačných kritérií pre účasť reprezentantov na vrcholných podujatiach.
* Zodpovedá za vypracovanie RTC v príslušnom období a vypracovanie plánov reprezentácií na OH cyklus.
* Vedie evidenciu o reprezentantoch SR a pravidelne komunikuje s ich osobnými trénermi.
* Kontroluje dodržiavanie HŠP, podieľa sa oponentúrach HŠP reprezentantov.
* Komunikuje s rezortnými strediskami NŠCa VŠC Dukla.
* Sleduje rozpočet SPF v časti reprezentácia plávania, zodpovedá za dodržiavanie čerpania rozpočtu, pravidelne informuje viceprezidenta sekcie plávania a prezidenta SPF v otázkach čerpania rozpočtu.
* Predkladá správy o činnosti reprezentácie SR a pravidelne prispieva do sekcie „Reprezentácia“ na webovej stránke SPF.
* Spolupracuje pri tvorbe, vydávaní a úpravách interných noriem SPF týkajúcich sa reprezentácie SR.
* Zúčastňuje sa na zasadnutiach VSPL a trénersko-metodickej komisie, plní úlohy ktoré komisie stanovia v zmysle potrieb reprezentačných družstiev.

**Druh pracovného pomeru:**

Pracovný pomer na dobu určitú s možnosťou home office 20 + 20 hod./týždeň



**Mzdové podmienky (brutto):**

1200 EUR/mesiac (+ 60EUR/deň v prípade fyzickej účasti na reprezentačných akciách)

**Predpokladaný termín nástupu:** **1.11.2021**

**Miesto výkonu práce:** sekretariát SPF (+ home office)

**Kvalifikačné predpoklady:**

* vysokoškolské vzdelanie I. stupňa
* tréner plávania minimálne III. kvalifikačného stupňa
* trénerská prax v plaveckom športe minimálne 5 rokov
* vodičský preukaz skupiny „B“
* znalosť anglického jazyka - B1, plynulá komunikácia slovom aj písmom

**Ďalšie požadované odborné poznatky, schopnosti a osobnostné predpoklady:**

* všeobecný prehľad o ekonomike a marketingu v športe, prehľad v oblasti predpisov SPF, pracovné skúsenosti z oblasti športu, ovládanie práce s PC (Word, Excel, Outlook, PowerPoint, Internet) na užívateľskej úrovni,
* organizačné schopnosti, komunikatívnosť, samostatnosť, odolnosť voči záťaži, schopnosť aplikovať najnovšie poznatky a informácie do metodickej a trénerskej praxe v slovenskom plaveckom športe.

**Zoznam požadovaných dokladov:**

* Písomná žiadosť o zaradenie do výberového konania na funkciu Manažér reprezentácie SR v plávaní pre kategóriu seniorov a juniorov pre olympijský cyklus 2022 - 2024
* Kópia vysvedčenia, diplomu alebo iného rovnocenného dokladu o najvyššom dosiahnutom vzdelaní.
* Odpis dokladu alebo čestné vyhlásenie, ktorým uchádzač preukazuje ovládanie cudzieho jazyka (preskúšanie anglického jazyka na základe ústneho pohovoru v AJ)
* Profesijný štruktúrovaný životopis, vrátane prehľadu trénerskej, prípadne i manažérskej praxe, publikačnej činnosti v oblasti športu.
* Výpis z registra trestov /nemusíte predkladať, ak ste registrovaný ako športový odborník v zdrojovej evidencii SPF/.
* Súhlas so spracovaním osobných údajov pre účely výberového konania podľa zákona č. 122/2013 Z.z. o ochrane osobných údajov v znení neskorších predpisov.
* Predstava organizačnej, obsahovej činnosti reprezentačných družstiev na obdobie olympijského cyklu (2022 – 2024) s výhľadom možnej účasti vybraných reprezentantov na OH 2024, 2028 v rozsahu maximálne 5 strán formátu A4.
* Predstava koncepcie RTC na obdobie 2022/2023 v rozsahu maximálne 3 strán formátu A4.
* **Dátum doručenia žiadosti spolu s požadovanými dokladmi:**
* **Najneskôr 22. 10. 2021 do 14.00**
* **Poštou, v obálke s označením „Výberové konanie“, na adresu:** Slovenská plavecká federácia, Za kasárňou 1, 831 03 Bratislava
* **Osobne, v obálke s označením „Výberové konanie“, na sekretariát SPF:** Slovenská plavecká federácia, Za kasárňou 1, Bratislava
* **Elektronicky na e-mail:**

prezident@swimmsvk.sk,

prochazka@swimmsvk.sk

sekretariat@swimmsvk.sk,

**Termín osobného pohovoru** sa uskutoční dňa **28.10.2021 (štvrtok) približne o 09:00 hod.** na Sekretariáte SPF alebo formou online stretnutia cez aplikáciu ZOOM. Záujemcovia o výberové konanie budú e-mailom oboznámený o presnom termíne.

**Výberová komisia:**

PaedDr. Karel Procházka, PhD. - Viceprezident pre plávanie (poverený vedením seniorskej reprezentácie) - predseda komisie,

Ing. Ivan Šulek - prezident SPF,

Mgr. Dagmar Krausová - 2 člen Rady SPF za plávanie

Mgr. Matúš Putala, PhD

Mgr. Rastislav Hlavatý, PhD

